als_Latn dik_Latn sag_Latn
15 Mars 2015 - 17:48
Madje, ai shpesh përballet edhe me parregullsitë nëpër dyqane, ato të mëdha kryesisht, lidhur me çmimet e vendosura në produkte, të cilat tek arka rriten.
Në disa raste, një produkti i është vendosur një çmim e që i njëjti nuk vlen edhe kur arrin tek arka. Aty nganjëherë paguan dyfishin.
Sipas konsumatorëve dhe organizatave që merren me të drejtat e tyre, konsumatori në Kosovë vazhdon të jetë i rrezikuar nga produkte të dyshimta dhe me afat të skaduar.
Shemsedin Pantina kërkon, nga institucionet e Kosovës, që të shtojnë kontrollet nëpër dyqane, në mënyrë që mos të rrezikohet shëndeti i konsumatorëve.
“Kohët e fundit kam hasë sidomos tek ushqimet e pulave, unë vet personalisht kam marrë, mos te ceku firmën ku kam marrë, kam marrë kaqika, nuk e kam vërejtur afatin e kur kam ardh në shpi është dashtë ta gjuaj sepse afati i skaduar”, thotë ai
Ai tregon edhe për çmimet e produkteve, që siç thotë ai, i ndryshojnë dy herë brenda disa minutave sa qëndron në dyqan.
Sot, Dita Botërore e të Drejtave të Konsumatorit i gjen banorët e Prishtinës të pakënaqur me trajtimin që po iu bëhet atyre si konsumatorë.
Ata ankohen për çmime të larta, ndryshime të pa pakuptueshme të tyre dhe mos respektim nga ana e disa shitësve.
E më së shumti po i shqetëson ndeshja me produktet me afat të skaduar, raporton Kosovapress. Qytetarët thonë se çmimet po mbesin të larta, krahasuar me të ardhurat mujore që kanë.
“Me çmime aktuale nuk jam i kënaqur aspak. Çmimet janë katastrofale në Kosovë, krahasim me standardin. I merr 140 euro pension që nuk dalin as për dhjetë ditë”, thotë Ali Nura.
Por, përfaqësuesit e marketeve më të mëdha në Prishtinë, nuk pajtohen me atë çka thonë konsumatorët.
Kushtrim Maxhuni, menaxher në një market në Prishtinë thotë se nuk iu ka ndodhur që dikush të iu kthej produktin për shkak të afatit të skaduar. Ai thotë se janë shumë të përpiktë në vendosjen e çmimeve.
“Ne jemi shumë të përpiktë sa i përket vendosjes së çmimeve dhe korrektësisë së çmimeve. Konsumatorët nuk mund të jenë gjithmonë të kënaqur, por shumica prej tyre janë të kënaqur, për shkak se jemi si lider të treg se i kemi çmimet e lira dhe kemi shumë produkte që i importojmë vet dhe i kemi çmimet shumë të lira. Nuk ma merr mendja që mund të ketë ndonjë ankesë të konsumatorëve se është malli i freskët, sa i përket pemë, perime dhe mish, nuk ka mall me afat të skaduar, nuk na ka ndodhë asnjë konsumatorë me pas ndonjë ankesë të tillë”, thotë ai.
Njëjtë si qytetarët, as organizatat që merren me të drejtat e konsumatorëve nuk janë të kënaqur me trajtimin që po iu bëhet konsumatorëve. Sipas tyre, konsumatori në Kosovë vazhdon të jetë i rrezikuar nga produkte të dyshimta dhe me afat të skaduar.
Kryetari i Organizatës “Konsumatori” Selatin Kaçaniku thotë se autoritetet e Kosovës duhet të ndërmarrin masa konkrete drejtë mbrojtjes së shëndetit të qytetarëve.
“Mund të them se në përgjithësi këtë vit, nuk e kemi vit me të cilin mund të mburremi, mund të krenohemi, është një vit që për mua paraqet një shkëputje në varganin e arritjes së rezultateve në fushën e konsumatorit kur ne patëm krijuar një legjislaturë të mirë, të lavdëruar edhe nga strukturat e Bashkimit Europian dhe kur ne pritnim që këto dokumente ligjore të fillonin të zbatonin pak më mirë në praktikë, e jo të mbetën në fatin siç e kanë ligjet tjera, siç e kanë një zbatueshmëri deri në 40 për qind. Institucionet e kanë shkronjën A, si të parën, obligim ligjor, zyrtar, profesional e etik, që konsumatorin ta informojnë, ta edukojnë, ta arsimojnë pra ta vetdijësojnë, dhe kanë përfitim nga ai vetëdijesim se e shndërrojnë në partner dhe asnjë institucion nuk e ka marrë mundin ta bëjë këtë, fushatat e marketingut për ne nuk janë aktivitete vetëdijesimi dhe ata duhet të mësojnë diku dhe të veprojnë”, thotë ai.
Por, Kaçaniku thotë se edhe vet qytetarët duhet të vetëdijesohen rreth kësaj çështje. Sipas tij, në këtë mënyrë të ndihmohet edhe shteti.
Sipas tij, disa prodhues të disa shteteve të Bashkimit Europian, prodhojnë dhe plasojnë në treg aq cilësi sa një shtet i caktuar ka mundësi ta konstatojë. Ai thotë, se një cilësi prodhohet për vendin e tyre, një për vendet e tjera të BE-së dhe cilësia e tretë vjen në Kosovë.
Siç thotë Kaçaniku, në Kosovë arrinë cilësi aq sa ky shtet mund ta kontrollojë.
15 marsi njihet si Dita Botërore e të Drejtave të Konsumatorit.
Presidenti amerikan John Kenedy, më 15 mars të 1962-ës miratoi ligjin për të drejtat e konsumatorëve. E në Kosovë, ligji për mbrojtjen e konsumatorëve është miratuar nga Kuvendi i Kosovës në qershor të vitit 2004.
Ligji për të drejtat e konsumatorëve ka për qëllim ruajtjen e shëndetit dhe sigurisë së konsumatorëve dhe mbrojtjen e tyre nga çdo praktikë abuzive e tregtarëve.
7 Prill 2015 - 20:28
7 Prill 2015 - 20:21
7 Prill 2015 - 19:56
7 Prill 2015 - 19:50
7 Prill 2015 - 19:47
Ec me kohën...
fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn